b'\n_START_ARTICLE_\nBlethisa multipunctata\n_START_SECTION_\nUtbredelse\n_START_PARAGRAPH_\nBlethisa multipunctata finnes i nesten hele Europa, \xc3\xb8stover til Kasakhstan og Mongolia i Asia. Den er ogs\xc3\xa5 registrert fra Norge.\n_START_SECTION_\nUtseende\n_START_PARAGRAPH_\nBlethisa multipunctata er omtrent 14\xc2\xa0millimeter lang og helt brun-svart. Hele billen er skinnende svart (metallisk). Dekkvingene har svake lengderiller med flere dype runde groper, slik som mange av sumpl\xc3\xb8pere har.\n_START_SECTION_\nLevevis\n_START_PARAGRAPH_\nBlethisa multipunctata tilh\xc3\xb8rer gruppen av insekter med fullstendig forvandling (holometabole insekter), som gjennomg\xc3\xa5r  en metamorfose i l\xc3\xb8pet av utviklingen. Larvene er ofte radikalt forskjellige fra de  voksne, b\xc3\xa5de i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.'